Aktrise kritiek ná motor in huis inploegAnne Heche (Foto: Jesse Grant / Getty Images via AFP) Die Amerikaanse aktrise Anne Heche is in ŉ kritieke toestand in ŉ hospitaal in Los Angeles opgeneem nadat sy Vrydag met haar motor in ŉ huis in Los Angeles ingeploeg het. Die blou Mini Cooper het daarna in vlamme uitgebars. Volgens die plaaslike brandweer het Heche se motor ŉ tweeverdiepinghuis in die Mar Vista-woonbuurt in Los Angeles getref voordat dit aan die brand geslaan het. Altesame 59 brandbestryders het daarna 65 minute lank gespook om die vlamme te blus. Heche is intussen met ernstige brandwonde na ’n hospitaal vervoer. Luidens mediaberigte het die 53-jarige aktrise eers in ŉ woonstelgebou se motorhuis vasgery voordat sy weggejaag het. Dieselfde motor het later in die huis in Mar Vista ingeploeg. Groot skade is aan die huis aangerig. Heche is bekend vir haar rolle in verskeie flieks uit die 1990’s waaronder Six Days, Seven Nights saam met Harrison Ford asook Donnie Brasco en I Know What You Did Last Summer. Heche is ook bekend vir haar rol in die sepie Another World waarvoor sy ŉ Daytime Emmy in 1991 gewen het. Here’s the now mangled vehicle owned by actress Anne Heche being towed away after speeding and crashing into a Mar Vista home and sparking a fire. @CBSLA pic.twitter.com/rRSqnM1YDt — Rachel Kim (@CBSLARachel) August 6, 2022 Anne Heche is in the hospital severely burned from a car accident this is really tragic. Pray for her. — ✌????rosanna arquette (@RoArquette) August 5, 2022